钦定古今图书集成/明伦汇编/氏族典/第391卷 > 李琪
## 钦定古今图书集成/明伦汇编/氏族典/第391卷 > 李琪

按《宋史李琪传》：“琪，河南伊阙人。幼生长兵家，得给事
宣祖。太祖受禅，命补镇职。太宗在京府，复令事之，由
是累迁效忠都虞候、开封府马步军副都指挥使，领
富州刺史。琪性素鄙，历事三朝，而行不加修。太宗知
之，改授屯卫大将军，顾曰：‘吾欲置琪于无过之地尔’。”
加左武卫大将军，大中祥符元年卒。